SPALI ยอดโอนทะลัก หนุนกำไรไตรมาส 3 โตกว่า 40% แตะ 1.72 พันลบ.
SPALI รายงานผลการดำเนินงานงวดไตรมาส 3/64 กำไรโต 41% แตะ 1.72 พันลบ. จากปีก่อนกำไร 1.22 พันลบ. ส่วนงวด 9 เดือนกำไร 4.2 พันลบ. โต 75% จากปีก่อนกำไร 2.38 พันลบ.
SPALI รายงานผลการดำเนินงานงวดไตรมาส 3/64 กำไรโต 41% แตะ 1.72 พันลบ. ส่วนงวด 9 เดือนกำไร 4.2 พันลบ. โต 75% จากปีก่อนกำไร 2.38 พันลบ.
9 พ.ย. 2564

บริษัท ศุภาลัย จำกัด (มหาชน) หรือ SPALI รายงานผลการดำเนินงานงวดไตรมาส 3 และงวด 9 เดือนแรกของปี 2564 มีกำไรสุทธิ ดังนี้

โดยบริษัทมีรายได้จากการโอนกรรมสิทธิ์อสังหาริมทรัพย์ เท่ากับ 7,377.67 ล้านบาท เพิ่มขึ้นจากงวดเดียวกันของปีก่อน 1,553.48 ล้านบาท คิดเป็นเพิ่มขึ้น 27% แบ่งเป็นรายได้จากการโอนกรรมสิทธิบ้านและทาวน์เฮ้าส์ 47% และที่เหลือ 53% เป็น รายได้จากการโอนกรรมสิทธิอาคารชุด โดยรายได้เพิ่มขึ้นจากการโอนกรรมสิทธิ์อาคารชุด จำนวน 2 โครงการในช่วงปลายไตรมาส 2 ปี 2564 และยังคงโอนต่อเนื่องในไตรมาส 3 ปี 2564 รวมทั้งยังมีโครงการครบกำหนดโอนในไตรมาส 3 อีก 1 โครงการ
ด้านค่าใช้จ่ายในการขายและบริหารของบริษัทฯและบริษัทย่อยคิดเป็น 11.2% เมื่อเทียบกับรายได้รวม ซึ่งเพิ่มขึ้นเล็กน้อยจากงวดเดียวกันของปีก่อนที่อยู่ที่ 11.0%
ขณะที่กําไรสุทธิเท่ากับ 1,719.59 ล้านบาท เพิ่มขึ้น 503.02 ล้านบาท จากงวดเดียวกันของปีก่อน คิดเป็นเพิ่มขึ้น 41% มาจากรายได้จากการโอนกรรมสิทธิที่เพิ่มขึ้น ส่งผลให้กําไรต่อหุ้นขั้นพื้นฐานเท่ากับ 0.88 บาทต่อหุ้น เพิ่มขึ้นจากปีก่อนที่อยู่ที่ 0.62 บาทต่อหุ้น
อย่างไรก็ตาม เนื่องจากบริษัทฯยังมีการลงทุนอย่างต่อเนื่อง ทำให้อัตราหนี้สินที่มีภาระดอกเบี้ยสุทธิต่อส่วนของผู้ถือหุ้น (Net Gearing Ratio) อยู่ที่ระดับ 56% ณ วันที่ 30 กันยายน 2564 สูงขึ้นเล็กน้อยจากระดับ 53% ณ วันที่ 31 ธันวาคม 2563